|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &****Δημοσίων Σχέσεων****Αθήνα, 12.06.2023** |  |  |
|  |  |  |
|  |  |  |

**Σήμερα ξεκινούν οι αιτήσεις για αμειβόμενη και ασφαλισμένη μαθητεία**

**σε 50 Επαγγελματικές Σχολές (ΕΠΑ.Σ) Μαθητείας με 30 ειδικότητες αιχμής**

Σήμερα, Δευτέρα 12 Ιουνίου 2023 και ώρα 15:00, ξεκινάει η ηλεκτρονική υποβολή αιτήσεων για την εισαγωγή μαθητών και μαθητριών στις 50 Επαγγελματικές Σχολές (ΕΠΑ.Σ) Μαθητείας της ΔΥΠΑ, για το σχολικό έτος 2023-24, σε 30 ειδικότητες με υψηλή ζήτηση στην αγορά εργασίας βάσει επικαιροποιημένων οδηγών κατάρτισης.

Οκτώ ειδικότητες εξ αυτών έχουν εμπλουτιστεί θεματικά και γνωστικά στο πλαίσιο καλλιέργειας πράσινων και ψηφιακών δεξιοτήτων, καθώς και στον τομέα της γαλάζιας οικονομίας:

* Τεχνίτης ηλεκτρολογικών εργασιών και ανελκυστήρων
* Τεχνίτης Μηχανών & Συστημάτων συμβατικού και ηλεκτρικού Αυτοκινήτου
* Τεχνίτης έξυπνων ηλεκτρονικών συσκευών και εγκαταστάσεων
* Τεχνίτης Εργαλειομηχανών (CNC)
* Τεχνίτης Ηλεκτρολογικών Συστημάτων συμβατικού και ηλεκτρικού Αυτοκινήτου
* Τεχνίτης Ναυπηγικής Βιομηχανίας
* Τεχνίτης Ψυκτικών & Κλιματιστικών Έργων
* Τεχνίτης Αερίων Καυσίμων.

Δικαίωμα υποβολής αίτησης έχουν όσοι είναι 15 – 29 ετών (γεννήθηκαν τα έτη 1994-2008) και είναι κάτοχοι τουλάχιστον Απολυτηρίου Γυμνασίου. Η αμοιβή των μαθητών ανέρχεται σε 104,52 ευρώ την εβδομάδα για 2 έτη (4 εξάμηνα).

Η υποβολή των αιτήσεων γίνεται αποκλειστικά ηλεκτρονικά μέσω του gov.gr με τους κωδικούς TAXISnet στην ηλεκτρονική διεύθυνση:

<https://www.gov.gr/ipiresies/ekpaideuse/eggraphe-se-skholeio/eggraphe-se-epaggelmatike-skhole-epas-tou-oaed>

Συγκεκριμένα η διαδρομή είναι: gov.gr → Εκπαίδευση → Εγγραφή σε σχολείο →Εγγραφή σε Επαγγελματική Σχολή (ΕΠΑ.Σ) της ΔΥΠΑ

Η ΔΥΠΑ εφαρμόζει από το 1952 το σύστημα της Μαθητείας, το οποίο είναι και το μοναδικό δυϊκό σύστημα στη χώρα μας που συνδυάζει τη θεωρητική και εργαστηριακή επαγγελματική εκπαίδευση στη Σχολή με το πρόγραμμα μάθησης σε εργασιακό χώρο, σε πραγματικές συνθήκες εργασίας (on-the-job-training). Στόχος είναι να αποκτήσει ο εκπαιδευόμενος τις απαραίτητες θεωρητικές γνώσεις αλλά και επαγγελματική εμπειρία στην αγορά εργασίας. Οι μαθητές των ΕΠΑ.Σ το πρωί πραγματοποιούν μαθητεία σε επιχειρήσεις του ιδιωτικού ή δημοσίου τομέα σε θέσεις συναφείς με την ειδικότητά τους, ενώ το απόγευμα παρακολουθούν θεωρητικά και εργαστηριακά μαθήματα στη Σχολή.

Οι μαθητές των ΕΠΑ.Σ Μαθητείας της ΔΥΠΑ:

* Πραγματοποιούν πρόγραμμα μάθησης σε εργασιακό χώρο με αμοιβή και ασφάλιση
* Φοιτούν σε σύγχρονα και πλήρως εξοπλισμένα εργαστήρια και τους παρέχονται τα απαραίτητα βιβλία και βοηθήματα
* Εκπαιδεύονται από έμπειρο και άρτια καταρτισμένο εκπαιδευτικό προσωπικό
* Λαμβάνουν επίδομα στέγασης, **που διπλασιάστηκε στα 240 ευρώ μηνιαίως,** καθώς και σίτισης, **που αυξήθηκε στα 9 ευρώ ημερησίως,** με **διευρυμένα** εισοδηματικά κριτήρια
* Δικαιούνται σπουδαστική άδεια μέχρι 30 ημέρες με αποδοχές
* Δικαιούνται αναβολή στράτευσης.

Για το σχολικό έτος 2023-24 θα λειτουργήσουν οι εξής ειδικότητες:

* Αισθητικής Τέχνης
* Αργυροχρυσοχοΐας
* Αρτοποιίας-Ζαχαροπλαστικής
* Βοηθός Γενικής Βρεφονηπιοκομίας
* Βοηθός Γενικής Νοσηλείας
* Βοηθός Φαρμακείου
* Γαλακτοκομίας - Τυροκομίας
* Γραφικών Τεχνών – Ηλεκτρονικής Σχεδίασης Εντύπου
* Καλλιτεχνικής Επεξεργασίας Μαρμάρου
* Κομμωτικής Τέχνης
* Μαγειρικής Τέχνης
* Ξενοδοχειακών Επιχειρήσεων
* Ξυλουργών - Επιπλοποιών
* Τεχνίτης ηλεκτρολογικών εργασιών και ανελκυστήρων
* Τεχνίτης Μηχανών & Συστημάτων συμβατικού και ηλεκτρικού Αυτοκινήτου
* Τεχνίτης Ψυκτικών & Κλιματιστικών Έργων
* Τεχνίτης Αερίων Καυσίμων
* Τεχνίτης Αμαξωμάτων
* Τεχνίτης έξυπνων ηλεκτρονικών συσκευών και εγκαταστάσεων
* Τεχνίτης Εργαλειομηχανών (CNC)
* Τεχνίτης Ηλεκτρολογικών Συστημάτων συμβατικού και ηλεκτρικού Αυτοκινήτου
* Τεχνίτης Θερμικών & Υδραυλικών Εγκαταστάσεων
* Τεχνίτης Μεταλλικών Κατασκευών
* Τεχνίτης Μηχανοσυνθέτης Αεροσκαφών
* Τεχνίτης Ναυπηγικής Βιομηχανίας
* Τεχνίτης Υποστήριξης Συστημάτων Η/Υ
* Υπάλληλος Διοικητικών & Οικονομικών Υπηρεσιών
* Υφάσματος Ένδυσης και Σχεδιασμού ενδύματος
* Φυτοτεχνικών Επιχειρήσεων-Αρχιτεκτονικής Τοπίου
* Ωρολογοποιίας

Περισσότερες πληροφορίες παρέχονται στην ηλεκτρονική διεύθυνση:

<https://www.dypa.gov.gr/mathitia?tab=epaghghelmatiki-ekpaidefsi-epas-mathitias-dypa&tab2=&tab3>=